# **Rutiner for håndtering av gjesteforskerstipend fra NMBU**

Følgende rutinebeskrivelse for økonomiansvarlige og stipendmottakere har som mål å tydeliggjøre og forenkle instituttenes håndtering av gjesteforskerstipend som Forskningsavdelingen ved NMBU administrerer.

1. ***Innledning***

Hvert år tildeles et antall gjesteforskerstipend etter søknad over Forskningsavdelingens budsjett. Hvert stipend er på maks kr. 50.000 til dekning av opphold og reise. Gjesteforskeroppholdet skal være på minimum 1 måned. Gjesteforskerstipend utlyses vanligvis en gang i året med søknadsfrist i desember, og gjesteforskeroppholdet skal finne sted i løpet av det påfølgende kalenderåret.

1. ***Søker***

«Søkeren» er vitenskapelig ansatt ved NMBU og vil være vert for en utenlandsk gjesteforsker. Søker kan også benevnes prosjektleder.

1. ***Utbetaling til gjesteforskeren***

Søkeren mottar tildelingsbrev på stipend på vegne av gjesteforskeren fra Forskningsavdelingen. Stipendet må behandles som lønn, dvs stipendet må utbetales til gjesteforsker som lønn og innberettes selv om det ikke er skattepliktig. Gjesteforskeren skal ikke lage reiseregning, men fylle ut oppgjørsskjema ved oppholdets slutt.

Instituttet betaler ut 80 % av stipendbeløpet (se pkt. 4) til gjesteforskeren **som trekkfritt stipend**. Bruk vedlagt utbetalingsblankett (vedlegg 1).

Beløpet betales inn på gjesteforskerens bankkonto i hjemlandet. Dette for at gjesteforskeren skal kunne kjøpe flybilletter osv. For at instituttet skal kunne overføre pengene til gjesteforskeren, må instituttet be gjesteforskeren om følgende:

- bank’s name and full postal address,

- bank account’s IBAN number (for European residents) or the bank’s fedwire/routing number (US residents),

- bank’s SWIFT/BIC code,

- the researcher’s full home address,

- copy of passport identity page.

1. ***Holde tilbake 20% av utbetalingen***

Instituttet må alltid holde tilbake 20% av stipendbeløpet i tilfelle eventuell beskatning. Dette utbetales når sluttrapport, oppgjørsskjema og bilag er levert (se nedenfor).

1. ***Skatt***

Et gjesteforskerstipend er i utgangspunktet skattepliktig, men dersom gjesteforskeren dokumenterer at hele stipendbeløpet er brukt til å dekke kostnader ifm oppholdet vil stipendet være skattefritt. I så fall er det ikke nødvendig for gjesteforskeren å skaffe seg norsk personnummer (D-nummer) eller kontakte skattekontoret. Forskeren kan IKKE påta seg annet lønnet arbeid under oppholdet i Norge.

Dersom gjesteforskeren IKKE kan dokumentere at hele stipendbeløpet er brukt på faktiske kostnader ifm med oppholdet, vil differansen være skattepliktig. Det vil da bli trukket skatt før restbeløpet utbetales. I tilfeller hvor gjesteforsker blir lignet med restskatt vil det i praksis bety at det som oftest blir instituttet som hefter for skattekravet, da gjesteforskeren på dette tidspunktet har reist tilbake til hjemlandet uten å ha skaffet seg et D-nummer eller kontaktet norske skattemyndigheter.

1. ***Ansvar for dokumentasjon og restutbetaling***

Det er instituttet (dvs økonomiansvarlig, eller den vitenskapelig ansatte som har søkt gjesteforskermilder) som må sørge for å samle inn dokumentasjon på utgiftene i form av kvitteringer og bilag fra gjesteforskeren før vedkommende reiser hjem, eller umiddelbart etterpå.

Denne dokumentasjonen oversendes Lønnsseksjonen for utbetaling av det resterende beløpet på 20 %. Disse midlene utbetales til gjesteforskerens bankkonto i hjemlandet etter hjemkomst, med fradrag for eventuelt skattetrekk (men se pkt. 10).

1. ***Refusjon til instituttet***

Så snart som mulig etter avsluttet opphold skal gjesteforskeren skrive en kort rapport på eget skjema som NMBU-forskeren får fra Forskningsavdelingen sammen med tildelingsbrevet. Denne rapporten sendes Forskningsavdelingen. Når Forskningsavdelingen har godkjent rapporten vil stipendbeløpet bli overført til instituttet som trekkfritt stipend. Det beregnes således ikke arbeidsgiveravgift. Men den delen av stipendet som evt. blir definert som skattepliktig, blir også arbeidsgiveravgiftspliktig.

1. ***Eventuell avkorting av refusjonen til instituttet***

Såfremt gjesteforskeroppholdet er gjennomført i henhold til planene beskrevet i søknaden, vil hele stipendbeløpet bli refundert til instituttet. Hvis gjennomføringen avviker i nevneverdig grad fra søknaden (f.eks. kortere opphold), vil avkorting bli vurdert. Dette bør instituttet ta høyde for i sin forskuddsutbetaling og ev. restutbetaling til gjesteforskeren.

1. ***FAQ***

*i). Matutgifter*

Er utgifter til mat også regnet som trekkfrie merkostnader?

Har forskeren familie i hjemlandet vil han/hun kunne kreve et fradrag på kr 192 pr dag i kostutgifter. Har forskeren ikke familie i hjemlandet regnes ikke kost som en merutgift, og vil ikke bli fradragsberettiget.

Er forskeren fra et land som har betydelig lavere kostnader til kost kan han/hun kreve fradrag for differansen.

*ii) Når gjesteforskeren leier bolig gjennom SiÅs/NMBU*

Hvorfor kan ikke NMBU betale husleien til SiÅs/NMBU direkte når gjesteforskeren leier en SiÅs-bolig eller en NMBU-leilighet?

Det kan NMBU forsåvidt gjøre, men da vil husleien være å betrakte som en skattepliktig fordel i et arbeidsforhold, og gjesteforskeren må betale skatt av husleien. Det slipper hun/han ved å betale husleien selv, selv om husleien må betales fra utlandet.

1. ***Mer informasjon***

Generelt om skatt og skatteavtaler:

http://www.skatteetaten.no/en/International-pages/

Om D-nummer:

http://www.skatteetaten.no/no/Person/Skattekort-og-forskuddsskatt/Utenlandsk-arbeidstaker/D-nummer/D-nummer1/

Om stipendutbetaling ved NMBU: <http://www.umb.no/okonomihandbok/artikkel/stipendutbetaling-kap-13>

1. ***Kontaktpersoner***

Lønnsseksjonen: Kirsten Ranheim Berg og Janne Pedersen

Forskningsavdelingen: Solveig Fossum-Raunehaug og Ragnhild Solheim